Loteria Română, în grevă. Sindicaliștii pun presiune pe Guvern
Sindicatul Național „Loteria Română” (SNLR), afiliat Confederației Națională Sindicală „Cartel ALFA”, va declanșa joi o grevă japoneză în agențiile loto, pentru a atrage atenția asupra efectelor negative ale „ordonanței trenuleț”. Sindicaliștii susțin că diminuarea valorii voucherelor de vacanță afectează direct puterea de cumpărare a angajaților Loteriei Române, în condițiile în care majoritatea acestora au un nivel salarial apropiat de salariul minim pe economie.